चयन न होने से एक बार इतने निराश हो गए थे कुलदीप यादव, खुदकुशी के बारे में सोचने लगे थे  
यूपी की अंडर15 टीम में कुलदीप का नहीं हो पाया था चयन
तब क्रिकेट छोड़ने और खुदकुशी करने का आया था विचार
अब बन चुके हैं भारतीय टीम के प्रमुख स्पिन गेंदबाज
श्रीलंका के खिलाफ सितंबर में हुई सीरीज में भी उन्‍होंने शानदार प्रदर्शन किया था. कुलदीप ऑस्‍ट्रेलिया के दिग्‍गज स्पिनर शेन वॉर्न के बहुत बड़े प्रशंसक हैं और वॉर्न के गेंदबाजी के वीडियो देखकर उन्‍होंने स्पिन के गुर सीखे हैं. उनकी प्रतिभा से वॉर्न भी प्रभावित हैं. उन्‍होंने हाल ही में कुलदीप की तुलना पाकिस्‍तान के स्पिन गेंदबाज यासिर शाह से की थी. वॉर्न ने कहा था कि भारत के इस चाइनामैन बॉलर ने यदि धैर्य बनाए रखा तो वह सर्वश्रेष्‍ठ स्पिन गेंदबाज बन सकता है. शॉर्टर फॉर्मेट में युजवेंद्र चहल के साथ जोड़ी बनाकर कुलदीप लगातार अच्‍छा प्रदर्शन कर रहे हैं. इसी कारण इन दोनों को सीमित ओवरों के क्रिकेट में रविचंद्रन अश्विन और रवींद्र जडेजा जैसे स्‍थापित स्पिनरों पर तरजीह दी जा रही है.